**Naziv i adresa ustanove**

**Program obrazovanja**

**za stjecanje mikrokvalifikacije**

**instruktor vožnje CE kategorije**

**Mjesto, godina mjesec**

1. **OPĆI DIO**

|  |  |  |  |
| --- | --- | --- | --- |
| **OPĆE INFORMACIJE O PROGRAMU OBRAZOVANJA**  **ZA STJECANJE MIKROKVALIFIKACIJE** | | | |
| **Sektor** | Promet i logistika | | |
| **Naziv programa** | Program obrazovanja za stjecanje mikrokvalifikacije instruktor vožnje CE kategorije | | |
| **Vrsta programa** | strukovno specijalističko usavršavanje | | |
| **Predlagatelj** | **Naziv ustanove** |  | |
| **Adresa** |  | |
| **Razina kvalifikacije/skupa/ova ishoda učenja prema HKO-u** | SIU 1: Osposobljavanje kandidata u vozilu CE kategorije (razina 5) | | |
| **Obujam u bodovima (CSVET)** | **4 CSVET**  SIU 1: Osposobljavanje kandidata u vozilu CE kategorije (4 CSVET)  <https://hko.srce.hr/registar/skup-ishoda-ucenja/detalji/11578> | | |
| **Dokumenti na temelju kojih je izrađen program obrazovanja za stjecanje kvalifikacija/skupova ishoda učenja (mikrokvalifikacija)** | | | |
| **Popis standarda zanimanja/skupova kompetencija** | **Popis standarda kvalifikacija/skupova ishoda učenja** | | **Sektorski kurikulum** |
| **SZ Instruktor vožnje/Instruktorica vožnje**  <https://hko.srce.hr/registar/standard-zanimanja/detalji/72>  **SKOMP 1:** Osposobljavanje kandidata za upravljanje vozilom  <https://hko.srce.hr/registar/skup-kompetencija/detalji/622> | **SIU 1:** Osposobljavanje kandidata u vozilu CE kategorije  <https://hko.srce.hr/registar/skup-ishoda-ucenja/detalji/11578> | |  |
| **Uvjeti za upis u program** | * Završeno strukovno specijalističko usavršavanje za instruktora vožnje B kategorije * Vozačka dozvola za vozilo CE kategorije   *S obzirom da je uvjet upisa u program već završeno strukovno specijalističko usavršavanje za instruktora vožnje B kategorije, osoba sa završenom ovom mikrokvalifikacijom, postaje instruktor vožnje CE kategorije.* | | |
| **Uvjeti stjecanja programa (završetka programa)** | Stečenih 4 CSVET bodova  Uspješna završna provjera stečenih znanja usmenim i/ili pisanim provjerama te vještina polaznika izvođenjem radnji i postupaka u stvarnim prometnim situacijama sukladno izrađenoj pripravi za nastavni sat, a temeljem unaprijed određenih kriterija vrednovanja postignuća.  O završnoj provjeri vodi se zapisnik i provodi ju tročlano povjerenstvo.  Svakom polazniku nakon uspješno završene završne provjere izdaje se Uvjerenje o završenom strukovnom specijalističkom usavršavanju za stjecanje mikrokvalifikacije instruktor vožnje CE kategorije. | | |
| **Trajanje i načini izvođenja nastave** | Program obrazovanja za stjecanje mikrokvalifikacije instruktor vožnje CE kategorije provodi se redovitom nastavom u trajanju od **100 sati,** uz mogućnost izvođenja teorijskog dijela programa putem *online* prijenosa u stvarnom vremenu.  Ishodi učenja ostvaruju se dijelom vođenim procesom učenja i poučavanja u trajanju od **20 sati**, dijelom učenjem temeljenom na radu u trajanju od **75 sati**, a dijelom samostalnim aktivnostima polaznika u trajanju od **5 sati**.  Učenje temeljeno na radu obuhvaća rješavanje zadataka koji simuliraju realne radne situacije na poslovima instruktora vožnje CE kategorije kao i u stvarnim prometnim situacijama na gradskim i prigradskim prometnicama i na prometnom vježbalištu na motornom vozilu CE kategorije. | | |
| **Horizontalna prohodnost** | */* | | |
| **Vertikalna prohodnost** | */* | | |
| **Materijalni uvjeti i okruženje za učenje koji su potrebni za izvedbu programa** | <https://hko.srce.hr/registar/skup-ishoda-ucenja/detalji/11578>  Sukladno članku 22. stavku 1. Zakona o obrazovanju odraslih (Narodne novine br. 144/21), prema kojem je ustanova obvezna voditi brigu o pravima polaznika i pristupnika, postupati etično i na dobrobit polaznika i pristupnika, ustanova je dužna upoznati polaznika sa zdravstvenim zahtjevima potrebnim za stjecanje kvalifikacije. Polaznika se upoznaje sa zdravstvenim zahtjevima potrebnima u procesu stjecanja ishoda učenja, zdravstvenim zaprekama za zanimanje, opisom radnih zadaća, kao i uvjetima rada u zanimanju za koje polaznik upisuje program.  Nakon što je polaznik upoznat s navedenim, a u slučaju da zbog specifičnih zdravstvenih zahtjeva ili mogućih zdravstvenih ograničenja dođe do teškoća tijekom obrazovanja, zapošljavanja ili rada, uključujući nemogućnost ili ograničenu mogućnost obrazovanja, zapošljavanja ili obavljanja radnih zadataka, odgovornost preuzima sam polaznik.  Neovisno o zdravstvenim specifičnostima polaznika, ustanova je obvezna osigurati jednak pristup obrazovanju svim polaznicima, uz stalno poštivanje prava na zdravlje i sigurnost, osobito tijekom učenja temeljenog na radu. Ustanova i poslodavac kod kojega se odvija učenje temeljeno na radu odgovorni su za osiguravanje uvjeta rada koji ne ugrožavaju zdravlje polaznika.  Preporučuje se da polaznik i odgovorna osoba ustanove potpišu izjavu kojom potvrđuju upoznatost s prethodno navedenim informacijama o ukupnim zahtjevima zanimanja iz programa koji polaznik upisuje. Sadržaj izjave određuje sama ustanova, pri čemu forma nije propisana.  Podloga za primjenu jedinstvenog popisa zdravstvenih zahtjeva potrebnih za upis u pojedinom zanimanju je dokument objavljen na mrežnim stranicama Ministarstva znanosti, obrazovanja i mladih [*Jedinstveni popis zdravstvenih zahtjeva potrebnih za upis u strukovne kurikule u I. razred srednje škole*](https://mzom.gov.hr/UserDocsImages/dokumenti/Dokumenti-ZakonskiPodzakonski-Akti/Jedinstveni-popis-zdravstvenih-zahtjeva-potrebnih-za-upis-u-strukovne-kurikule-u-I-razred-srednje-skole-2025.pdf), pri čemu posebno ukazujemo na popis zdravstvenih zapreka koje predstavljaju apsolutnu zapreku za pojedino zanimanje.  Ujedno napominjemo, ako je za stjecanje kompetencija u okviru pojedinog programa osposobljavanja, usavršavanja ili specijalističkog usavršavanja, zbog specifičnosti radnih zadaća i radnog okruženja, potreban dokaz o procjeni zdravstvenih sposobnosti polaznika te je isto navedeno kao obvezujuće u Jedinstvenom popisu zdravstvenih zahtjeva potrebnih za upis u strukovne kurikule u I. razred srednje škole, polaznik je dužan dostaviti dokaz o zdravstvenoj sposobnosti. | | |
| **Kompetencije koje se programom stječu** | | | |
| 1. Pripremiti vozilo za izvođenje nastave osposobljavanja kandidata za vozača uvažavajući propise i prometne zahtjeve 2. Osposobiti kandidata za izvođenje radnji vozilom na prometnom vježbalištu i u stvarnim prometnim uvjetima u skladu s važećim predmetnim kurikulumom 3. Osposobiti kandidata za učinkovito korištenje uređaja i opreme na vozilu 4. Samostalno provesti nastavni sat u stvarnim prometnim uvjetima na cesti temeljem važećeg kurikuluma 5. Razvijati kod kandidata naviku propisnog i pravilnog upravljanja vozilom uz potrebu stalnog utvrđivanja uvjeta za sigurno obavljanje radnji vozilom u stvarnim prometnim uvjetima 6. Osposobiti kandidata za samostalnu i sigurnu vožnju i rješavanje konkretnih prometnih situacija | | | |
| **Preporučeni načini praćenja kvalitete i uspješnosti izvedbe programa** | U procesu praćenja kvalitete i uspješnosti izvedbe programa obrazovanja primjenjuju se sljedeće aktivnosti:   * provodi se istraživanje i anonimno anketiranje polaznika o izvođenju nastave, literaturi i resursima za učenje, strategijama podrške polaznicima, izvođenju i unapređenju procesa učenja i poučavanja, radnom opterećenju polaznika (CSVET), provjerama znanja te komunikaciji s nastavnicima * provodi se istraživanje i anketiranje nastavnika o istim pitanjima navedenim u prethodnoj stavci * provodi se analiza uspjeha, transparentnosti i objektivnosti provjera i ostvarenosti ishoda učenja * provodi se analiza materijalnih i kadrovskih uvjeta potrebnih za izvođenje procesa učenja i poučavanja   Rezultatima anketa dobiva se pregled uspješnosti izvedbe programa, kao i procjena kvalitete nastavničkog rada. | | |
| **Datum revizije programa** |  | | |

1. **MODULI I SKUPOVI ISHODA UČENJA**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Redni broj** | **NAZIV MODULA** | **POPIS SKUPOVA ISHODA UČENJA** | **Razina** | **Obujam CSVET** | **Broj sati** | | | |
| **VPUP** | **UTR** | **SAP** | **UKUPNO** |
| **1.** | **OSPOSOBLJAVANJE KANDIDATA U MOTORNOM VOZILU** | Osposobljavanje kandidata u vozilu CE kategorije | 5 | 4 | 20 | 75 | 5 | 100 |
| **UKUPNO:** | | | | **4** | **20** | **75** | **5** | **100** |

*VPUP – vođeni proces učenja i poučavanja*

*UTR – učenje temeljeno na radu*

*SAP– samostalne aktivnosti polaznika*

1. **RAZRADA MODULA I SKUPOVA ISHODA UČENJA**

|  |  |  |  |
| --- | --- | --- | --- |
| **NAZIV MODULA** | **OSPOSOBLJAVANJE KANDIDATA U MOTORNOM VOZILU** | | |
| **Šifra modula** |  | | |
| **Kvalifikacije nastavnika koji sudjeluju u realizaciji modula** | SIU 1: Osposobljavanje kandidata u vozilu CE kategorije  <https://hko.srce.hr/registar/skup-ishoda-ucenja/detalji/11578> | | |
| **Obujam modula (CSVET)** | **4 CSVET** | | |
| **Načini stjecanja ishoda učenja (od – do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 20 sati (20 %) | 75 sati (75 %) | 5 sati (5 %) |
| **Status modula**  **(obvezni/izborni)** | obvezni | | |
| **Cilj (opis) modula** | Cilj modula *Osposobljavanje kandidata u motornom vozilu* je educirati polaznike za osposobljavanje kandidata u motornom vozilu CE kategorije. Završetkom modula polaznici će biti osposobljeni za primjenu zakonske regulative u stvarnim uvjetima osposobljavanja kandidata u vozilu CE kategorije, izvođenje dnevnog preventivnog pregleda na vozilu CE kategorije, planiranje radnji i postupaka vozilom u gradskim i izvangradskim uvjetima vožnje na vozilu CE kategorije, izvođenje radnji vozilom CE kategorije u različitim, stvarnim prometnim situacijama i/ili na prometnom vježbalištu te primijeniti načelo predviđanja u osposobljavanju kandidata za vozača | | |
| **Ključni pojmovi** | *zakonska regulativa, prometna situacija, dnevni preventivni pregled, gradski i prigradski uvjeti vožnje, načelo predviđanja, analiza postignute vještine kandidata tijekom osposobljavanja* | | |
| **Oblici učenja temeljenog na radu** | Učenje temeljeno na radu u ovom modulu realizirat će se izvođenjem radnji i postupaka polaznika u stvarnim prometnim situacijama na gradskim i prigradskim prometnicama i na prometnom vježbalištu na motornom vozilu CE kategorije, a sukladno pripravi za nastavu. Sve radnje i postupke polaznici će izvoditi pod nadzorom nastavnika/mentora u skladu s zakonskom regulativom i pravilima i propisima rada na siguran način. | | |
| **Literatura i specifična nastavna sredstva potrebna za realizaciju modula** | * HAK: Postani vozač – priručnik za osposobljavanje i polaganje vozačkog ispita, Hrvatski autoklub, 2022. * Zakon o sigurnosti prometa na cestama (NN [67/08](https://www.zakon.hr/cms.htm?id=429), [48/10](https://www.zakon.hr/cms.htm?id=430), [74/11](https://www.zakon.hr/cms.htm?id=431), [80/13](https://www.zakon.hr/cms.htm?id=432), [158/13](https://www.zakon.hr/cms.htm?id=616), [92/14](https://www.zakon.hr/cms.htm?id=1009), [64/15](https://www.zakon.hr/cms.htm?id=11454), [108/17](https://www.zakon.hr/cms.htm?id=25267), [70/19](https://www.zakon.hr/cms.htm?id=39889), [42/20](https://www.zakon.hr/cms.htm?id=44153), [85/22](https://www.zakon.hr/cms.htm?id=53029), [114/22](https://www.zakon.hr/cms.htm?id=53896), 133/23) * Pravilnik o osposobljavanju kandidata za vozače (NN [132/17](https://www.zakon.hr/cms.htm?id=26503), [06/18](https://www.zakon.hr/cms.htm?id=26505), [102/20](https://www.zakon.hr/cms.htm?id=45775)) * Pravilnik o načinu obavljanja i organiziranja vozačkih ispita te načinu izdavanja i oduzimanja dopuštenja ovlaštenom ispitivaču (NN [141/11](https://www.zakon.hr/cms.htm?id=2029), [151/13](https://www.zakon.hr/cms.htm?id=2031), [102/20](https://www.zakon.hr/cms.htm?id=45772), [127/20](https://www.zakon.hr/cms.htm?id=46234)) * Program vozačkog ispita (NN 132/2017, 127/2020) * Zagorac, J., Perotić, V.: Prometna psihologija i kultura, udžbenik za drugi razred za zanimanja u cestovnom prometu, Škola za cestovni promet, Zagreb, 2007. | | |

|  |  |  |
| --- | --- | --- |
| **Skup ishoda učenja iz SK-a, obujam** | | **Osposobljavanje kandidata u vozilu CE kategorije, 4 CSVET** |
| **Ishodi učenja** | | |
| 1. Primijeniti zakonsku regulativu u stvarnim uvjetima osposobljavanja kandidata u vozilu CE kategorije | | |
| 1. Pokazati postupak dnevnog preventivnog pregleda na vozilu CE kategorije | | |
| 1. Planirati radnje i postupke vozilom u gradskim i izvangradskim uvjetima vožnje na vozilu CE kategorije | | |
| 1. Demonstrirati radnje vozilom CE kategorije u pojedinoj prometnoj situaciji | | |
| 1. Planirati dinamiku osposobljavanja u skladu s potrebama i sposobnostima kandidata za vozača | | |
| 1. Primijeniti načelo predviđanja u osposobljavanju kandidata za vozača | | |
| 1. Analizirati postignutu razinu vještina kandidata za vozača tijekom osposobljavanja | | |
| **Dominantan nastavni sustav i opis načina ostvarivanja SIU** | | |
| Dominantan nastavni sustav skupa ishoda učenja *Osposobljavanje kandidata u vozilu CE kategorije* je učenje temeljeno na radu. Nastavnik uvodi polaznike u tematiku predavačkom nastavom uz obveznu interakciju između polaznika i nastavnika kao i između polaznika međusobno tumačeći nepoznate pojmove povezane sa zakonskom regulativom i planiranja radnji i postupaka vožnje u gradskom i izvangradskom prometu na vozilu CE kategorije. Stavljanjem polaznika u stvarne prometne situacije stječu se vještine: izvođenja dnevnog preventivnog pregleda na vozilu CE kategorije, demonstriranja radnji vozilom CE kategorije u prometnoj situaciji, izvođenja osposobljavanja u skladu s potrebama i sposobnostima kandidata, primjena načela predviđanja kao i vještina analiziranja postignute vještine kandidata tijekom osposobljavanja. Osim navedenih vještina, polaznici izgrađuju stav o nužnosti i važnosti pravilne i stalne primjene zakonske regulative u stvarnim uvjetima osposobljavanja kandidata u vozilu CE kategorije. | | |
| **Nastavne cjeline/teme** | Dnevni preventivni pregled na vozilu CE kategorije  Gradska i izvangradska vožnja na vozilu CE kategorije  Dinamika osposobljavanja kandidata za vozača na vozilu CE kategorije  Načelo predviđanja  Analiza postignute vještine kandidata | |
| **Načini i primjer vrjednovanja skupa ishoda učenja** | | |
| Ishodi učenja provjeravaju se usmeno i/ili pisano i/ili vježbom i/ili problemskim zadatkom i/ili projektnim zadatkom i/ili radnom situacijom.  **Primjer vrednovanja**  **Radna situacija:**  Polaznik će u ulozi instruktora vožnje i uz poštivanje svih metodičko didaktičkih načela u stvarnim prometnim uvjetima na javnoj cesti ili prometnom vježbalištu provesti prolazak vozilom CE kategorije kroz zadano raskrižje. U nastavnom satu polaznik će se u ulozi instruktora vožnje pridržavati svih elemenata iz pisane priprave za nastavni sat kako bi kandidat za vozača CE kategorije postigao predviđene ishode učenja.  **Elementi vrednovanja:**  - prolazak vozilom kroz zadano raskrižje  - pridržavanje elemenata pisane priprave za nastavni sat i usvojenost ishoda učenja. | | |
| **Prilagodba iskustava učenja za polaznike/osobe s invaliditetom** | | |
| */* | | |

**Napomena:**

*Riječi i pojmovni sklopovi koji imaju rodno značenje korišteni u ovom dokumentu (uključujući nazive kvalifikacija, zvanja i zanimanja) odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini.*

**Broj i datum mišljenja na program (popunjava Agencija):**

|  |  |
| --- | --- |
| KLASA: |  |
| URBROJ: |  |
| Datum izdavanja mišljenja na program: |  |